妙麗·格蘭傑

妙麗·珍·格蘭傑係英國作家J.K. 羅琳寫嘅奇幻小說《哈利波特》系列入面一個主要角色。佢係主角哈利波特喺霍格華茲嘅同學兼老友。

由第一集《哈利波特：神秘的魔法石》到第八集《哈利波特：死神的聖物2》，八套電影嘅妙麗都係由愛瑪·屈臣飾演。

角色簡介
妙麗嘅阿爸阿媽係麻瓜牙醫。

神秘的魔法石 
妙麗入讀霍格華茲魔法學校嗰陣，分配咗去葛來分多學院度。之後妙麗喺洗手間畀山怪襲擊，哈利同榮恩·衛斯理救咗佢，之後佢哋三個做咗好朋友。之後佢哋又阻止咗佛地魔想攞到魔法石嘅陰謀。

消失的密室 
妙麗已經升到二年級。後尾妙麗被石化，但佢手度揸住嘅資料有份幫哈利同榮恩搵到消失的密室。

阿茲卡班的逃犯 
妙麗升到三年級，佢成功同哈利用時光器救番鷹馬「巴嘴」，然後兩個人騎住巴嘴救走即將被行刑嘅天狼星·布萊克，完成鄧不利多校長想佢做嘅事。

火盃的考驗 
妙麗升到四年級，佢喺舞會做咗「三巫鬥法大賽」參賽者之一、嚟自另一間魔法學校嘅維克多·喀浪嘅舞伴。喺「三巫鬥法大賽」第二場比賽度，佢同榮恩被安排困喺水底等人救。

鳳凰會的密令 
由於由魔法部新指派嚟嘅黑魔法防禦術教授桃樂絲·恩不里居唔教點樣用魔法戰鬥，喺妙麗提議下，「鄧不利多的軍隊」成立，教啲學生實用嘅黑魔法防禦術，但係最後畀恩不里居發現咗。後尾妙麗同哈利、榮恩、金妮·衛斯理、奈威·隆巴頓同露娜·羅古德坐騎士墜鬼馬飛去魔法部，去搵一個裝住關於佛地魔同哈利嘅預言嘅水晶球。

後記 
佛地魔死後十九年，妙麗同榮恩帶住佢哋兩個小朋友露絲同雨果·格蘭傑─衛斯理嚟到國王十字車站。書入邊無明確寫出妙麗嫁咗畀榮恩，但係傳媒同其他嘅來源都當呢個係事實。

哈利波特角色